পুজোয় নিত্যনতুন এক্সপেরিমেন্টে বারোটা বেজেছে চুলের? হাল ফিরবে দারুচিনিতেই

ওয়েব ডেস্ক: পুজোর চারটে দিন নিজেকে মনের মতো সাজিয়ে (Makeover) তুলেছেন। চারদিনে চার ধরনের মেকওভার, হেয়ার স্টাইলে (Hair Style) নানান এক্সপেরিমেন্ট করেছেন। জিন্সের সঙ্গে কখনও স্ট্রেট হেয়ার আবার কুর্তি বা শাড়ির সঙ্গে কার্লি হেয়ারও করেছেন। স্ট্রেটনারের তাপে যে চুলের সব্বনাশ হয়েছে তা বলাই বাহুল্য। এখন পুজো মিটতে চুল আঁচড়াতেই একগুচ্ছ চুল হাতে চলে আসছে। সিথে ফাঁকা হয়ে তেলতেলে রুক্ষ হয়ে পড়ছে চুল। স্বাভাবিকভাবেই চুল নিজস্ব জেল্লাও হারিয়ে ফেলছে। তাই এই সময়ে চুলের জন্য চাই বাড়তি যত্ন। যত্নের কথা শুনেই যেন পার্লার ছুটতে হবে না। বাড়িতেই কম খরচায় সমাধান সম্ভব! সামান্য দারুচিনিই চুল ঝলমলে করে তুলবে। কীভাবে ব্যবহার করবেন? রইল খুঁটিনাটি।

১. নিষ্প্রাণ চুলের হাল ফেরাতে শুধু দারুচিনি (Cinnamon) নয়, ভরসা রাখুন মেথিতেও। সামান্য দারুচিনির গুঁড়োর সঙ্গে ২ টেবিল চামচ মেথির দানা ও অল্প পরিমাণে নারকেল তেল মিশিয়ে ভাল ভাবে মিশিয়ে চুল ও মাথার ত্বকে লাগিয়ে নিন। বেশ কয়েক ঘণ্টা রেখে শ্যাম্পু দিয়ে ধুয়ে নিন।

আরও পড়ুন: পরের বছর পুজো কবে? রইল আগামী শারদীয়ার নির্ঘণ্ট

২. চুলের জেল্লা ফেরাতে রোজমেরির তেল (Rosemerry Oil) এবং দারচিনির গুঁড়োতেও ভরসা রাখতে পারেন। এই দুটি উপাদানই একসঙ্গে মিশিয়ে ভাল ভাবে মিশিয়ে চুল ও মাথার ত্বকে লাগিয়ে নিন। কয়েক ঘণ্টা রেখে শ্যাম্পু দিয়ে ধুয়ে নিন।

৩. দারুচিনির সঙ্গে তিসির বীজও (Flaxseed) চুলের যত্নে ভাল ফল দেয়। দু চামচ তিসির বীজ জলে ভিজিয়ে
আঠালো ঘন হয়ে এলে তাতে কিছুটা কাঠবাদামের তেল ও দারুচিনির গুঁড়ো মিশিয়ে ভাল ভাবে মিশিয়ে চুল ও মাথার ত্বকে লাগিয়ে নিন। বেশ কয়েক ঘণ্টা রেখে শ্যাম্পু দিয়ে ধুয়ে নিন।

দেখুন অন্য খবর

The post পুজোয় নিত্যনতুন এক্সপেরিমেন্টে বারোটা বেজেছে চুলের? হাল ফিরবে দারুচিনিতেই first appeared on KolkataTV.